Cuneiform Tablet BIN 4 83 (NBC 1888)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-DÙL en-um-a-šur ú ì-lí-a a-na a-šùr-DÙL qí-bi-ma um-ma e-na-a-šùr-ma na-áš-pè-er-tám ša KIŠIB a-na-aḫ-ì-lí ša 0.66666 ma-na 3 GÍN KÙ.GI a-na en-um-a-šùr ḫa-bu-lu-ú-ma na-áš-pè-er-tám ši-a-tí a-na šu-iš-ḫa-ra dí-nam-ma <big_gap> um-ma a-ta-ma KÙ.GI a-na-aḫ-ì-lí ša-áš-qí-il₅-ma 1.66666 ma-na KÙ.BABBAR ša en-um-a-šùr ḫa-bu-lá-ni li-qé-ma ší-tí KÙ.BABBAR a-šùr-i-mì-tí li-il₅-qé ki-ma a-na a-lim{ki} ta-ta-ṣa-ni 20 u₄-mu-ú lá i-li-ku a-šùr-i-mì-tí iš-tí šu-iš-ḫa-ra a-wa-tim ú-pì-iš-ma na-áš-pè-er-tám šu-iš-ḫa-ra ú-ta-ra-šu-um i {d}UTU-ši na-áš-pè-er-tám ú-ta-ru-šu-ma ší-bé-e a-na É šu-ḫa-šu-ḫa-<gap> ú-še-ri-bu ú ta-ma-lá-ki ša a-šùr-DÙL ip-té-ú-ma na-áš-pè-er-tám ša KIŠIB a-na-aḫ-ì-lí ú-šé-li-ú-ma úz-ni i-pè-té-ma 5 e-ba-ru-tí aṣ-ba-at-ma a-na É šu-iš-ḫa-ra a-dí re-ší-šu-mu e-ru-ub-ma um-ma a-na-ku-ma ma-nu-um a-tù-nu ša ṭup-pè-e ša a-šur-DÙL ta-áp-té-a-ni-ma na-áš-pè-er-tám ša KIŠIB a-na-aḫ-ì-lí tù-šé-li-a-ni-ma a-na a-šùr-i-mì-tí ta-da-na-ni mì-nam É a-bi₄-a a-na a-šùr-i-mì-tí ḫa-bu-lu-ú ki-ma ṭup-pè-e a-na šu-iš-ḫa-ra áš-ku-nu É šu-iš-ḫa-ra zu-ta-a-šùr na-áš-pè-er-tám ik-ta-lá i-nu-mì-šu-ma a-na-ku ú a-šùr-mì-tí né-li-ma a-na kà-ri-im TUR GAL ni-lik-ma kà-ru-um TUR GAL dí-nam i-dí-in-ma na-áš-pè-er-tum ša KIŠIB a-na-aḫ-ì-lí šu-iš-ḫa-ra ú-kà-al-ší-ma ba-lúm kà-ri-im a-na ma-ma-an lá ú-šar-ší a-na 20 u₄-me-e e-na-a-šùr da-na-tí-šu ú-ba-lam-ma iš-tí a-šùr-i-mì-tí e-ta-ú ší-ip-ra-am a-na ḫa-ar-zi-wu-na ni-ša-pár-ma a-na-aḫ-ì-lí KÙ.GI ú-ša-áš-qú-lu-nim-ma <gap> i-ba-ší a-dí e-na-a-šùr ú a-šùr-i-mì-tí e-ta-ú-ni 5 GÍN KÙ.BABBAR ig-ri ší-ip-ri-im e-na-a-šùr <gap> ma-na <gap> GÍN KÙ.BABBAR ig-ri-a